René Louis de Voyer de Paulmy Argenson
Store norske leksikon,Historie,Verdens historie og samtidshistorie,Europa,Frankrikes historie
René Louis de Voyer de Paulmy Argenson var en fransk politiker og forfatter, venn av Voltaire. Han var fransk utenriksminister i perioden 1744–1747, og viet seg senere til filosofiske og historisk-politiske studier.
Argenson skrev blant annet Considérations sur le gouvernement ancien et présent de la France (1764), som røper et ualminnelig klart og kritisk syn på franske samfunnsforhold. I politikken gikk han inn for radikale reformer i økonomi og skattesystem. Hans verdifulle memoarer ble gitt ut i 9 bind i årene 1861–1868. Les mer i Store norske leksikon Frankrikes historie fra 1300 til 1789 filosofiens historie